ཝང་ཁྲང་ཡུས་ཀྱིས་ནང་བསྟན་ཀྲུང་གོ་ཅན་དུ་འགྱུར་བ་ནི་ནང་བསྟན་རང་ངོས་འཕེལ་རྒྱས་ཀྱི་བླང་བྱ་ཡིན་ལ།ནང་པ་སངས་རྒྱས་ཀྱི་ཆོས་ལུགས་མི་སྣའི་རང་རྟོགས་ཀྱང་རེད།ལོ་རྒྱུས་ཐོག་རྒྱལ་ཁབ་ཀྱི་སྤྱི་པའི་དབང་ཆས་ནང་བསྟན་ཀྲུང་གོ་ཅན་དུ་འགྱུར་བར་ནུས་པ་གལ་ཆེན་ཐོན་ཡོད་ཅིང་།ནང་བསྟན་ཀྲུང་གོ་ཅན་དུ་འགྱུར་བའི་བརྒྱུད་རིམ་ཁྲོད་རང་ཉིད་ཀྱི་རྒྱ་ཆེ་ཞིང་གཏིང་ཟབ་པའི་སྤྱི་ཚོགས་སློབ་གསོར་བློ་འགུག་བྱེད་པའི་ནུས་པའང་ཆགས་ཡོད་པ་དང་།ནང་བསྟན་ཀྲུང་གོ་ཅན་དུ་འགྱུར་བའི་མཐའ་འབྲས་ནི་ནང་བསྟན་རིག་གནས་དེ་ཀྲུང་ཧྭའི་རིག་གནས་ཀྱི་གྲུབ་ཆ་གལ་ཆེན་ཞིག་ཏུ་གྱུར་རྒྱུ་དེ་རེད།ནང་བསྟན་ཀྲུང་གོ་ཅན་དུ་འགྱུར་བའི་ཁ་ཕྱོགས་མཐའ་འཁྱོངས་བྱ་དགོས་པ་དང་།ནང་བསྟན་རང་འགུལ་གྱིས་ཀྲུང་གོའི་སྲོལ་རྒྱུན་གྱི་རིན་ཐང་ལྟ་བ་དང་བསྟུན་དགོས་པ་རྒྱུན་འཁྱོངས་བྱ་རྒྱུ།ཀྲུང་གོའི་ཕུལ་བྱུང་གི་སྲོལ་རྒྱུན་རིག་གནས་དང་མཉམ་འདྲེས་བྱུང་རྒྱུ།ཆོས་ལུགས་དང་སྤྱི་ཚོགས་རིང་ལུགས་ཀྱི་སྤྱི་ཚོགས་འཚམ་མཐུན་ཡོང་རྒྱུར་ཁྲིད་སྟོན་ཧུར་ཐག་བྱས་ཏེ་ནང་བསྟན་གྱི་དུས་རབས་གསར་པའི་ལེའུ་རྩོམ་དགོས་ཞེས་བསྟན་བྱུང་།